Kaliningradi kohus blokeeris Leedu Delfi
See toimus Kaliningradi keskrajooni kohtu 2022. aasta 4. märtsi kahe otsusega.
Alguses määras kohus keelu alla ainult ühe viite informatsiooniga Vene armee kaotuste kohta niinimetatud „erioperatsiooni” käigus Ukrainas.
Oletatavasti luges kohus selle artikli ebausaldusväärsete andmete levitamiseks Venemaa vägede kohta välismaal.
Samal päeval ja sama otsusega kuulutati keelatuks juba kogu veebileht Delfi.lt, mis kanti blokeeritud veebilehtede nimekirja koos kõigi domeenide ja alamdomeenidega.
Esimese viite blokeerimine toimus 23. ja kogu domeeni täielik blokeerimine 24. märtsil, teatab Roskomsvoboda.
Roskomsvoboda märgib, et täpsemalt ei ole võimalik keelu kohta midagi teada saada, sest Kaliningradi keskrajooni kohtu veebileht ei ole ligipääsetav.
Eestis, Lätis ja Leedus kirjastatav Delfi on igas riigis enim loetud venekeelne uudisteportaal, nr 1 ollakse ka eesti-, läti- ja leedukeelsete lugejate seas.